Airīte

Airīte ir iekonservēts dzelzceļa pieturas punkts līnijā Jelgava—Liepāja. Tas atrodas Saldus novada Zirņu pagastā pie Kuldīgas novada robežas. Pieturas tuvumā nav lielāku apdzīvotu vietu. 

Stacijas ēka kopš 2001. gada bija pamesta. 2013. gadā to iegādājās Stumburu ģimene, kas organizēja ēkas atjaunošanu. Mūsdienās Airītes stacija pieejama tūristiem, tajā izvietota neliela vēsturiska ekspozīcija.

 Vēsture 
Sākotnēji Airīte būvēta kā šaursliežu stacija dzelzceļa līnijas Aizpute—Saldus vajadzībām (600 mm līnija uzcelta Pirmā pasaules kara laikā 1916. gadā), slēgta 1929. gadā pēc platsliežu posma Saldus—Skrunda uzbūvēšanasLatvijas dzelzceļi 1918-1938. Rīga: Valsts dzelzceļu izdevniecība, 1938, 411. lpp.. Šaursliežu stacija atradās gandrīz 4 km uz dienvidiem no tagadējās platsliežu stacijas, otrpus Liepājas šosejai, netālu no mājām "Mazskudras" un "Dižskudras".

Airītes platsliežu stacijas pagaidu ēkaAirītes pagaidu ēkas foto - Airītes Stacija / Railway Station Airīte | Facebook celta 1928. gadā, būvējot Glūdas—Liepājas dzelzceļu. Stacijas mūra ēka uzbūvēta 1935. gadā, pēc tipveida projekta, līdzīgi kā Jostas un Tadaiķu stacijas.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 156. lpp.  Projekta autors, iespējams, ir inženieris un arhitekts Arturs Tramdahs. 1947. gadā izdota pavēle demontēt 600 mm stacijas pievedceļu (tas veda no stacijas pāri Cieceres upei Zirņu ciema virzienā). Padomju laikos stacija kādu laiku kalpoja kā Saldus MRS kokmateriālu pārkraušanas punkts, pie tās atradās kokzāgētava. Atvēra veikalu un klubu ar 120 vietām. Vēlāk apkārtējās viensētas iznīcināja iedzīvotāju centralizācijas ietvaros, stacijas nozīme mazinājās, līdz 1990. gadu sākumā tā slēgta. Vēlāk te bijis pieturas punkts, bet kopš 2001. gada Airītē pasažieru vilcieni nepietur.

2014. gadā Airītes stacijas ēkai piešķirts kultūras pieminekļa statuss. 2015. gadā nodibināta biedrība "Airītes stacija" stacijas ēkas atjaunošanai, apkārtnes sakopšanai un pārveidošanai par muzeju. 2016. gadā ar uzņēmuma "CEMEX" atbalstu sākta Airītes stacijas parka labiekārtošana.Airītes stacijas parka labiekārtošana, atjaunošana un saglabāšana

 Atsauces 

 Ārējās saites 
 Airītes dzelzceļa stacija – Latvia.travel 
 Airītes stacijas fotogrāfijas
 Airītes stacijas fotogrāfijas 
 Airite station
 Projektu banka — Airītes stacija 
 Videorullītis par stacijas ēkas atjaunošanu - Latvijas Dzelzceļš

Kategorija:Dzelzceļa stacijas Latvijā
Kategorija:Dzelzceļa līnijas Jelgava—Liepāja stacijas un pieturas punkti
Kategorija:Zirņu pagasts